hotchpotch/miracl-hf-unified huggingface dataset:
เล สวน
เล สวน หรือ เล หยวน () เป็นเลขาธิการของพรรคคอมมิวนิสต์เวียดนามตั้งแต่เดือนกันยายน พ.ศ. 2503 จนถึงแก่อสัญกรรมเมื่อ 10 กรกฎาคม พ.ศ. 2529 สวนเป็นผู้นำที่สำคัญของพรรคหลังโฮจิมินห์ถึงแก่อสัญกรรมเมื่อ พ.ศ. 2512
สวนเกิดเมื่อ 7 เมษายน พ.ศ. 2450 ที่จังหวัดกว๋างจิ บิดาเป็นเจ้าหน้าที่รถไฟ เขาเข้าร่วมกับโฮจิมินห์เมื่อ พ.ศ. 2471 เขาเป็นสมาชิกร่วมก่อตั้งพรรคคอมมิวนิสต์อินโดจีนเมื่อ พ.ศ. 2473 เขาถูกฝรั่งเศสจับกุมและติดคุกนานถึง 10 ปี ได้รับการปล่อยตัวเมื่อ พ.ศ. 2488 สวนมีบทบาทในการส่งเสริมการปฏิวัติในภาคใต้ จนมีการแบ่งแยกเวียดนามเป็นสองประเทศ เขาจึงเดินทางมายังฮานอยใน พ.ศ. 2500 และร่วมงานกับพรรคคอมมิวนิสต์เวียดนาม จนกระทั่งมีการรวมประเทศ สวนเป็นผู้มีอิทธิพลในพรรค และเลือกดำเนินนโยบายสังคมนิยมแบบไม่ยืดหยุ่น รวมทั้งการรุกรานกัมพูชา และนิยมสหภาพโซเวียตจนตัดความสัมพันธ์กับสาธารณรัฐประชาชนจีน หลังจากที่สวนเสียชีวิตแล้ว นโยบายของพรรคจึงเน้นไปในทางปฏิรูปมากขึ้น
ฟุตบอลหญิงชิงแชมป์เอเชีย 1983
ฟุตบอลหญิงชิงแชมป์เอเชีย 1983 () ของสมาพันธ์ฟุตบอลเอเชีย เป็นการแข่งขันฟุตบอลหญิงชิงแชมป์เอเชียครั้งที่ 5 ซึ่งจัดขึ้นตั้งแต่ช่วงเดือนเมษายน พ.ศ. 2526 ในประเทศไทย โดยสมาชิกที่เข้าร่วมแข่ง คือ ไทย, อินเดีย, มาเลเซีย, สิงคโปร์, ฮ่องกง และฟิลิปปินส์ ผู้ชนะการแข่งขันในครั้งนี้คือทีมชาติไทยที่เข้าชิงชนะเลิศกับทีมชาติอินเดีย
ส่วนทีมชาติญี่ปุ่นและไต้หวันที่ได้รับการคาดหวังว่าจะเข้าแข่งขัน ได้มีการแจ้งถอนตัวให้ทราบไปก่อน
แรกเริ่มนั้นมีแปดประเทศที่เต็มใจเข้าร่วมการแข่ง ซึ่งทั้งหมดได้รับการแบ่งออกเป็นสองกลุ่ม กลุ่มหนึ่งประกอบด้วยสิงคโปร์, มาเลเซีย, ญี่ปุ่น และไต้หวัน ส่วนอีกกลุ่มประกอบด้วยฮ่องกง, อินเดีย, ไทย และฟิลิปปินส์
หลังจากที่ไต้หวันและญี่ปุ่นถอนตัวออกจากการแข่งขัน หกทีมที่เหลือได้รับการจัดให้อยู่ในกลุ่มเดียวกันและเข้าแข่งขันแบบพบกันหมด
คะแนนรอบแรกไม่สมบูรณ์:
จัตุรนต์ คชสีห์
จัตุรนต์ คชสีห์ (เกิด 19 เมษายน พ.ศ. 2490) อดีตสมาชิกสภาผู้แทนราษฎรจังหวัดชุมพร 2 สมัย
จัตุรนต์ คชสีห์ เกิดเมื่อวันที่ 19 เมษายน พ.ศ. 2490 เป็นบุตรคนโตของนายเชื่อม กับนางวอน คชสีห์ มีพี่น้อง 6 คน สำเร็จการศึกษาปริญญาตรี นิติศาสตรบัณฑิต จาก มหาวิทยาลัยธรรมศาสตร์
อดีตเป็นทนายความ ต่อมาลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกันรวม 2 ครั้ง
เขาเคยเป็นกรรมการบริหารพรรคประชาชน ในปี พ.ศ. 2531
จัตุรนต์ คชสีห์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สรวงศ์ เทียนทอง
นายสรวงศ์ เทียนทอง เป็นอดีตรัฐมนตรีช่วยว่าการกระทรวงสาธารณสุข ในรัฐบาลนางสาวยิ่งลักษณ์ ชินวัตร เป็นสมาชิกสภาผู้แทนราษฎรจังหวัดสระแก้ว สังกัดพรรคเพื่อไทย และเป็นบุตรชายของนายเสนาะ เทียนทอง
สรวงศ์ เทียนทอง (ชื่อเล่น : บอย) เกิดเมื่อวันที่ 28 กรกฎาคม พ.ศ. 2518 เป็นบุตรคนโตของนายเสนาะ เทียนทอง กับนางอุไรวรรณ เทียนทอง สำเร็จการศึกษาระดับปริญญาตรี ด้านบริหารธุรกิจ สาขาธุรกิจระหว่างประเทศ จาก Johnson & Wales University ประเทศสหรัฐอเมริกา
ด้านชีวิตส่วนตัว สมรสกับ ญาณิกา เทียนทอง (สกุลเดิม : ธงพานิช) มีบุตร 2 คน
สรวงศ์ เทียนทอง ได้รับเลือกตั้งเป็นสมาชิกสภาผู้แทนราษฎรจังหวัดสระแก้วครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่สอง ในสังกัดพรรคประชาราช ซึ่งมีนายเสนาะ เทียนทอง บิดา เป็นหัวหน้าพรรค และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมัยที่สาม ในสังกัดพรรคเพื่อไทย
สรวงศ์ เทียนทอง ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลนางสาวยิ่งลักษณ์ ชินวัตร เมื่อปลายเดือนมิถุนายน พ.ศ. 2556 แทนนายแพทย์ชลน่าน ศรีแก้ว
ในเดือนพฤษภาคม พ.ศ. 2557 ได้รับมอบหมายจากคณะรัฐมนตรีให้ปฏิบัติหน้าที่รักษาราชการแทนรัฐมนตรีว่าการกระทรวงเทคโนโลยีสารสนเทศและการสื่อสาร แทนนาวาอากาศเอก อนุดิษฐ์ นาครทรรพ ซึ่งพ้นจากตำแหน่งในระหว่างรักษาการ ตามคำวินิจฉัยของศาลรัฐธรรมนูญ
เบญจา หลุยเจริญ
นางเบญจา หลุยเจริญ เป็นอดีตรัฐมนตรีช่วยว่าการกระทรวงการคลัง ในรัฐบาลนางสาวยิ่งลักษณ์ ชินวัตร เป็นอดีตอธิบดีกรมศุลกากร ก่อนจะลาออกจากราชการมารับตำแหน่งรัฐมนตรี ในเดือนมิถุนายน พ.ศ. 2556
เบญจา หลุยเจริญ มีความสนิทใกล้ชิดกับคุณหญิงพจมาน ดามาพงศ์ ซึ่งเป็นอดีตภริยาของ พ.ต.ท.ดร.ทักษิณ ชินวัตร อดีตนายกรัฐมนตรีไทยคนที่ 23
เบญจา หลุยเจริญ เกิดเมื่อวันที่ 21 เมษายน พ.ศ. 2496 สำเร็จการศึกษาระดับปริญญาตรี บัญชีบัณฑิต จากคณะพาณิชยศาสตร์และการบัญชี และนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ ระดับปริญญาโท รัฐประศาสนศาสตรมหาบัณฑิต จากจุฬาลงกรณ์มหาวิทยาลัย ประกาศนียบัตรกฎหมายมหาชน รุ่นที่ 13 จากคณะนิติศาสตร์ มหาวิทยาลัยธรรมศาสตร์ และหลักสูตรปริญญาบัตรวิทยาลัยป้องกันราชอาณาจักร (วปรอ.4616)
เบญจา หลุยเจริญ เข้ารับราชการในกระทรวงการคลัง เคยได้รับแต่งตั้งเป็นรองอธิบดีกรมสรรพากร ในปี พ.ศ. 2546 เป็นผู้ตรวจราชการกระทรวงการคลัง ในปี พ.ศ. 2548 เป็นรองปลัดกระทรวงการคลัง ในปี พ.ศ. 2551 เป็นอธิบดีกรมสรรพสามิต ในปี พ.ศ. 2554 และตำแหน่งสุดท้ายคือ อธิบดีกรมศุลกากร ก่อนจะลาออกจากราชการเพื่อมารับตำแหน่งรัฐมนตรีช่วยว่าการกระทรวงการคลัง ในรัฐบาลนางสาวยิ่งลักษณ์ ชินวัตร เมื่อปลายเดือนมิถุนายน พ.ศ. 2556 ซึ่งเธอเหลือระยะเวลาในการรับราชการอีกเพียง 3 เดือนเท่านั้น
เมื่อวันที่ 28 กรกฎาคม พ.ศ. 2559 ศาลอาญา แผนกคดีทุจริตและประพฤติมิชอบของเจ้าหน้าที่รัฐ พิพากษาให้เธอมีความผิดฐานร่วมกันเป็นเจ้าพนักงานปฏิบัติหน้าที่ หรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ราชการ ตามประมวลกฎหมายอาญา มาตรา 157 ให้จำคุก 3 ปี จากกรณีนายพานทองแท้ ชินวัตร และ น.ส.พินทองทา ชินวัตร ซื้อหุ้นบริษัทชินคอร์ปอเรชั่น จำกัด เมื่อปี 2549 ส่งผลให้ราชการเสียหาย ต่อมาเธอได้ยื่นหลักทรัพย์เป็นหนังสือรับรองเพื่อรับการช่วยเหลือเจ้าหน้าที่ที่ต้องหาคดีของกรมสรรพากร มีวงเงินไม่เกิน 4.2 แสนบาท
มิถุนายน พ.ศ. 2556
มิถุนายน พ.ศ. 2556 เป็นเดือนที่ 6 ของปี พ.ศ. 2556 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
พระจำนงค์ ธมฺมจารี
พระจำนงค์ ธมฺมจารี นามเดิม จำนงค์ เอี่ยมอินทรา ฉายา ธมฺมจารี ผู้ต้องหาหนีหมายจับความผิดฐานร่วมกันฟอกเงิน ตามพระราชบัญญัติ ป้องกันและปราบปรามการฟอกเงิน พ.ศ. ๒๕๔๒
พระจำนงค์ ธมฺมจารี มีนามเดิมว่า จำนงค์ เอี่ยมอินทรา เกิดเมื่อวันที่ 22 กุมภาพันธ์ พ.ศ. 2484 ปีมะเส็ง เกิดที่บ้านริมน้ำนครชัยศรี ปากคลองบางระทึก ต.บางระทึก อ.สามพราน จ.นครปฐม อายุ 11 ขวบ โยมบิดา และโยมมารดา ได้นำไปบรรพชา เมื่อวันที่ 16 มิถุนายน 2495 ณ วัดราษฎร์บำรุง เขตบางแค กรุงเทพฯ มี พระครูวิศาลปริยัติคุณ (งาม จันทเทโว) วัดสามัคคยาราม จ.ปทุมธานี เป็นพระอุปัชฌาย์ กระทั่งอายุครบ 20 ปีบริบูรณ์ ได้เข้าพิธีอุปสมบท เมื่อวันที่ 26 พฤศจิกายน 2504 ณ วัดสัมพันธวงศ์ เขตสัมพันธวงศ์ กรุงเทพฯ มีพระมหารัชชมังคลาจารย์ (เทศ นิทฺเทสโก) เจ้าอาวาสวัดสัมพันธวงศ์ เป็นพระอุปัชฌาย์ พระเทพปัญญามุนี เป็นพระกรรมวาจารย์ และพระเนกขัมมมุนี เป็นพระอนุสาวนาจารย์ ได้รับฉายา ธมฺมจารี มีความหมายว่า ผู้ประพฤติธรรม
ในวันที่ 24 พฤษภาคม 2561สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (อัมพร อมฺพโร) มีพระบัญชา ปลดพระพรหมสิทธิ (ธงชัย สุขญาโณ) เจ้าอาวาสวัดสระเกศราชวรมหาวิหาร และเจ้าคณะภาค 10, พระพรหมเมธี ผู้ช่วยเจ้าอาวาสวัดสัมพันธวงศาราม,พ้นจากคณะกรรมการมหาเถรสมาคมและ ในวันที่ 30 พฤษภาคม โดนถอดออกจากถอนสมณศักดิ์ โดยสมเด็จพระเจ้าอยู่หัวมหาวชิราลงกรณ บดินทรเทพย วรางกูร มีพระราชโองการโปรดเกล้า โปรดกระหม่อมให้ประกาศว่า ด้วยปรากฏว่ามีกรณีพระภิกษุถูกกล่าวหาว่ากระทําการทุจริตและถูกดำเนินคดีอาญา ในความผิดฐานสนับสนุนเจ้าพนักงานยักยอกทรัพย์และปฏิบัติหรือละเว้นการปฏิบัติหน้าที่โดยมิชอบหรือโดยทุจริต อาศัยอำนาจตามประมวลกฎหมายอาญา และความผิดฐานร่วมกันฟอกเงิน จึงทรงพระกรุณาโปรดเกล้าโปรดกระหม่อมให้ถอดถอนสมณศักดิ์ พระพรหมเมธี (จํานงค์ เอี่ยมอินทรา) 
"พระจำนงค์ ธมฺมจารี"'เป็นผู้ต้องหาหนีหมายจับคดีร่วมกันฟอกเงิน สนับสนุนเจ้าพนักงานยักยอกทรัพย์ และปฏิบัติ หรือละเว้นการปฏิบัติหน้าที่โดยมิชอบ
หลบหนีไปที่สปป.ลาวแล้ว ผบ.ตร.จึงประสานตำรวจลาวให้จับตัวทันที แต่พระพรหมเมธีเกิดไหวตัวทัน จึงเดินทางไปยังกัมพูชา แล้วขึ้นเครื่องบินไปลงยังสนามบินแฟรงก์เฟิร์ต ประเทศเยอรมัน เมื่อคืนที่วันที่ 2 มิ.ย.ที่ผ่านมา จากการตรวจสอบข้อมูลของตำรวจชุดสืบสวนจับกุมพบว่า พระพรหมเมธี เดินทางเข้าประเทศเยอรมัน โดยมีเป้าหมายคือ สำนักงานผู้อพยพและผู้ลี้ภัย ในเยอรมัน เพื่อจะขอยื่นเรื่องเป็นผู้ลี้ภัย ส่วนสาเหตุที่พระพรหมเมธี ต้องหลบหนีและต้องขอสิทธิ์เป็นผู้ลี้ภัยให้ได้ เนื่องจากรู้ตัวว่ากระทำผิดร้ายแรง ไม่ใช่แค่คดีทุจริตเงินทอนเท่านั้น แต่ยังมีเรื่องเสื่อมเสียที่ร้ายแรง โดยเฉพาะมีสีกาใกล้ชิดและอยู่กินเป็นภรรยา นอกจากนี้ยังให้สีกาคนนี้ออกงานใหญ่ร่วมกันเสมอๆด้วย ไม่เว้นงานพิธีสำคัญ ทำให้รู้ตัวว่าจะต้องโดนลงโทษหนัก เพราะทำเสื่อมเสียอย่างรุนแรง
นกกระจิบกัมพูชา
นกกระจิบกัมพูชา () เป็นชนิดของนกซึ่งถูกค้นพบในกรุงพนมเปญ เมืองหลวงของประเทศกัมพูชา ในปี 2552 ระหว่างการสืบสวนไข้หวัดนก ในปี 2556 มีการกำหนดให้เป็นชนิดใหม่และมีการอธิบายอย่างเป็นทางการ นกกระจิบกัมพูชาเป็นนกเล็ก มีปอยสีส้มแดงบนหัว นกกระจิบกัมพูชาเป็นสัตว์ประจำถิ่นของประเทศกัมพูชา ซึ่งมีแนวโน้มว่าจะจำกัดอยู่เฉพาะถิ่นที่อยู่ไม้พุ่มดกในที่ราบลุ่มน้ำท่วมถึงของแม่น้ำโขง
บุญชัย บำรุงพงศ์
พลเอก บุญชัย บำรุงพงศ์ (8 พฤศจิกายน พ.ศ. 2458 - 12 กันยายน พ.ศ. 2538) เป็นอดีตรองนายกรัฐมนตรี อดีตผู้บัญชาการทหารบก ลำดับที่ 20 ระหว่าง 1 ตุลาคม พ.ศ. 2518 - 30 กันยายน 2519 เป็นบุตรนายยัง และนางแพ บำรุงพงศ์ สมรสกับคุณหญิงจรัสลักษณ์ บำรุงพงศ์ บุญชัยสำเร็จการศึกษาจาก โรงเรียนนายร้อยทหารบก เมื่อ พ.ศ. 2477
ปลากะรังดอกแดง
ปลากะรังดอกแดง หรือ ปลาเก๋าดอกแดง หรือ ปลาเก๋าจุดน้ำตาล หรือ ปลากะรังปากแม่น้ำ (; ) ปลาชนิดหนึ่ง ในวงศ์ปลากะรัง (Serranidae)
เป็นปลาในวงศ์นี้อีกชนิดหนึ่งที่มีขนาดค่อนข้างใหญ่ รูปร่างค่อนข้างป้อม หัวใหญ่ จะงอยปากแหลม นัยน์ตาโต ปากกว้างเฉียงขึ้นเล็กน้อย มีฟันเป็นเขี้ยวแหลมอยู่บนขากรรไกรทั้งบนและล่าง ครีบหลังยาว ครีบหางมีขนาดใหญ่และแข็งแรง ปลายมนกลม พื้นตัวเป็นสีเทาและมีลายน้ำตาลอยู่บนหัวและข้างลำตัว มีจุดประอยู่ตามหัวและลำตัว แต่บางตัวก็ไม่มีจุดขึ้นอยู่กับสภาพแวดล้อมและขนาดของปลา
มีขนาดลำตัวโดยเฉลี่ย 30 เซนติเมตร แต่สามารถใหญ่ได้ถึง 1.5 เมตร
พบกระจายพันธุ์ตามแถบปากแม่น้ำ, ป่าชายเลน หรือกองหินใต้ทะเล ในประเทศไทยพบชุกชุมที่อำเภอเทพา จังหวัดสงขลา ในต่างประเทศพบได้ที่ทะเลแดง, มหาสมุทรแปซิฟิก และมหาสมุทรอินเดีย
เป็นปลาเศรษฐกิจอีกชนิดหนึ่ง ที่มีการเพาะเลี้ยงกันเพื่อการพาณิชย์ มีการส่งออกไปขายยังต่างประเทศ เป็นปลาที่ชาวจีนมีความเชื่อว่า เมื่อรับประทานแล้วจะทำให้บำรุงกำลัง ซึ่งในปัจจุบัน ทางกรมประมงยังได้เพาะขยายพันธุ์ลูกผสมระหว่างปลากะรังดอกแดงกับปลาหมอทะเล ซึ่งเป็นปลาในวงศ์เดียวกัน และถือเป็นปลาที่มีขนาดใหญ่ที่สุดในวงศ์นี้ ได้เป็นผลสำเร็จ โดยลูกปลาขนาดเล็กจะมีลวดลายคล้ายกับปลาเสือตอ ซึ่งเป็นปลาสวยงามน้ำจืดที่มีชื่อเสียง ที่อยู่ต่างวงศ์กัน จนได้รับการเรียกชื่อว่า "ปลาเสือตอทะเล" โดยปลาเสือตอทะเลนั้นได้นำมาเปิดตัวครั้งแรกในงานประมงน้อมเกล้าฯ ครั้งที่ 25 ระหว่างวันที่ 28 มิถุนายน-8 กรกฎาคม พ.ศ. 2556 ที่ห้างสรรพสินค้าฟิวเจอร์พาร์ค รังสิต
สถานีพระราม 6 (รถไฟฟ้าชานเมืองสายสีแดงอ่อน)
สถานีพระราม 6 () เป็นสถานีรถไฟฟ้าในเส้นทางรถไฟฟ้าชานเมืองสายสีแดงอ่อน ยกระดับตามแนวเส้นทางรถไฟสายใต้ บริเวณเชิงสะพานพระราม 6 และสะพานพระราม 7 ฝั่งพระนคร
สาเหตุที่ไม่มีสถานีพระราม 6 ในแผนงานเดิม เนื่องมาจากแนวคิดเดิมของโครงการต้องการให้การเดินรถไฟจากชานเมืองเข้าสู่ใจกลางเมืองเป็นไปอย่างรวดเร็ว จึงไม่ต้องการให้มีสถานีมากเกินไป แต่จากการทบทวนแผนการก่อสร้างและจำนวนประชากร พบว่าบริเวณสถานีอยู่ใกล้เขตเมือง มีประชากรหนาแน่น ตั้งอยู่ระหว่างสถานีบางซ่อนและบางบำหรุ ซึ่งห่างกันถึง 7 กิโลเมตร และสามารถเชี่อมต่อกับการขนส่งทางน้ำได้ที่สะพานพระราม 7 จึงมีการอนุมัติให้ก่อสร้างเฉพาะสถานีพระราม 6 เพิ่มเติม เพื่อให้เกิดประโยชน์ต่อประชาชนในพื้นที่ และประชาชนที่อาศัยโดยรอบ
รถไฟฟ้าสายสีน้ำตาล
โครงการรถไฟฟ้าสายสีน้ำตาล (แคราย-ลำสาลี) เป็นโครงการศึกษาการดำเนินการระบบขนส่งมวลชนในพื้นที่กรุงเทพมหานครและปริมณฑล เพื่อบรรจุลงในแผนแม่บทโครงการระบบขนส่งมวลชนทางราง ในกรุงเทพมหานครและปริมณฑล ระยะที่สอง (M-Map Phase 2) โครงการได้รับการกำหนดให้ใช้ระบบรถไฟฟ้ารางเดี่ยวหรือรถไฟฟ้าโมโนเรล มีระยะทางทั้งสิ้น 21 กิโลเมตร โดยรถไฟฟ้าสายนี้จะเชื่อมต่อเมืองด้านฝั่งแคราย กับฝั่งเกษตร-นวมินทร์ที่มีอัตราการเติบโตสูงเข้าด้วยกัน และยังเป็นโครงข่ายสายรองเพื่อเชื่อมต่อกับโครงข่ายรถไฟฟ้าหลักอีก 4 เส้นทาง ได้แก่ รถไฟฟ้ามหานคร สายสีม่วง รถไฟฟ้าชานเมืองสายสีแดงเข้ม รถไฟฟ้าบีทีเอส สายสุขุมวิท และรถไฟฟ้ามหานคร สายสีส้ม และโครงข่ายรองอีก 3 เส้นทาง ได้แก่ รถไฟฟ้าสายสีชมพู รถไฟฟ้าสายสีเหลือง และรถไฟฟ้าสายสีเทา ของกรุงเทพมหานครแนวเส้นทางจะเริ่มต้นจากจุดเชื่อมต่อกับรถไฟฟ้ามหานคร สายสีม่วง และรถไฟฟ้าสายสีชมพู จากนั้นจะวิ่งตรงเข้าสู่ถนนงามวงศ์วาน ผ่าน ทางพิเศษศรีรัช แยกพงษ์เพชร เรือนจำกลางคลองเปรม แยกบางเขน เชื่อมกับรถไฟฟ้าชานเมืองสายสีแดงเข้ม จากนั้นเบี่ยงซ้ายเข้าสู่พื้นที่มหาวิทยาลัยเกษตรศาสตร์ ตรงมาถึงแยกเกษตรแล้วเบี่ยงขวากลับเกาะกลางถนน เชื่อมกับรถไฟฟ้าบีทีเอส สายสุขุมวิท จากนั้นผ่านแยกเกษตรตรงมาบนถนนประเสริฐมนูกิจ และเบี่ยงทางออกจากกันเพื่อลดระดับไปอยู่ใต้ทางด่วนขั้นที่ 3 สายเหนือ ตอน N2 ผ่านจุดตัดทางพิเศษฉลองรัช ในอนาคตจะเชื่อมกับรถไฟฟ้าสายสีเทา จากนั้นจะตรงไปแยกนวลจันทร์-นวมินทร์ แล้วเลี้ยวขวาเข้าถนนนวมินทร์ แล้วตรงไปตามแนวถนนนวมินทร์จนถึงแยกบางกะปิ แนวเส้นทางศึกษาจะแยกออกเป็นสองสายเพื่อสิ้นสุดที่บริเวณแยกลำสาลีที่เป็นจุดเชื่อมต่อรถไฟฟ้ามหานคร สายสีส้ม และรถไฟฟ้าสายสีเหลือง โดยในกรณีผู้ให้บริการเป็นบริษัทในเครือบีทีเอส กรุ๊ป โฮลดิ้งส์ หรือกิจการร่วมค้า บีเอสอาร์ แนวเส้นทางจะเลี้ยวขวาเข้าถนนลาดพร้าวก่อนยกระดับเหนือเส้นทางรถไฟฟ้าสายสีเหลืองที่จุดตัดถนนลาดพร้าว-ศรีนครินทร์ เพื่อสิ้นสุดเส้นทางที่สถานีแยกลำสาลีของรถไฟฟ้าสายสีเหลืองซึ่งจะปรับแบบให้เป็นสถานีร่วม แต่หากผู้ให้บริการไม่ใช่กลุ่มบีทีเอส หรือกิจการร่วมค้าบีเอสอาร์ แนวเส้นทางจะวิ่งตรงเข้าสู่ถนนพ่วงศิริและสิ้นสุดที่จุดตันถนนรามคำแหงกับถนนพ่วงศิริ โดยเชื่อมต่อกับรถไฟฟ้ามหานคร สายสีส้มและรถไฟฟ้าสายสีเหลืองด้วยทางเดินยกระดับเดิมโครงการมีการศึกษาศูนย์ซ่อมบำรุงไว้ที่บริเวณจุดตัดทางพิเศษฉลองรัชแต่เนื่องจากบริเวณดังกล่าวกรุงเทพมหานครจะเวนคืนเพื่อก่อสร้างศูนย์ซ่อมบำรุงของโครงการรถไฟฟ้าสายสีเทา โครงการจึงมีแนวคิดย้ายศูนย์ซ่อมบำรุงไปอยู่พื้นที่บริเวณใกล้ ๆ กัน หรือย้ายไปบริเวณแยกบางกะปิซึ่งอยู่ใกล้กับสถานีแยกลำสาลี
เบื้องต้นศูนย์ซ่อมบำรุงโครงการจะมีพื้นที่ทั้งหมด 44 ไร่ ประกอบไปด้วยอาคารโรงจอด ศูนย์ซ่อมบำรุง อาคารเปลี่ยนล้อ ส่วนควบคุมระบบจัดการเดินรถ และสำนักงานบริหารจัดการโครงการ
มีจุดจอดแล้วจร (park and ride) บริเวณถนนเสรีไทยใกล้สถานีลำสาลีของรถไฟฟ้ามหานคร สายสีส้ม จอดรถได้ประมาณ 2,000 คัน
มีทั้งหมด 20 สถานี เป็นสถานียกระดับทั้งหมด
โครงการออกแบบรูปแบบสถานีไว้ทั้งหมดสองรูปแบบ ดังต่อไปนี้
กระจุกดาวผีเสื้อ
กระจุกดาวผีเสื้อ () มีชื่ออย่างอื่นว่า เมซีเย 6 หรือ เอ็ม6, และ เอ็นจีซี 6405 เป็นกระจุกดาวเปิดของดาวฤกษ์ที่ตั้งอยู่ในกลุ่มดาวแมงป่อง ตั้งชื่อมาจากความคล้ายคลึงชัดเจนของรูปร่างผีเสื้อ
นักดาราศาสตร์คนแรกที่บันทึกของกระจุกดาวผีเสื้อ คือ Giovanni Battista Hodierna ในปี ค.ศ. 1654 แต่โรเบิร์ต เบิร์นแฮม จูเนียร์ได้เสนอว่านักดาราศาสตร์ในศตวรรษที่ 1 ปโตเลมี อาจจะได้เห็นด้วยตาเปล่า ในขณะที่สังเกตกระจุกปโตเลมี (เอ็ม7) ของเพื่อนบ้าน ต่อมาชาร์ล เมซีเยได้จัดอยู่ในหมวดหมู่กระจุกในชื่อ เอ็ม6 ในปี ค.ศ. 1764
รถไฟฟ้าโมโนเรล สายศาลาว่าการ กทม. 2–ถนนโยธี
โครงการรถไฟฟ้าโมโนเรล สายศาลาว่าการกรุงเทพมหานคร 2–ถนนโยธี เป็นโครงการรถไฟฟ้าโมโนเรลระยะสั้น ดำเนินการโดยกรุงเทพมหานคร ร่วมกับบริษัท กรุงเทพธนาคม จำกัด โดยมีแนวเส้นทางจากศาลาว่าการกรุงเทพมหานคร 2 ถึงย่านพระราม 6
เจตพังคี
เจตพังคี Zipp.ex Span. เป็นพืชล้มลุกในวงศ์ Euphorbiaceae และเป็นพืชเพียงชนิดเดียวในสกุลนี้ ชื่ออื่นๆคือ ใบหลังขาว (กลาง) เปล้าน้ำเงิน (ใต้) ตองตาพราน (สระบุรี) ตะเกีย เปล้าเงิน หนาดตะกั่ว (นครราชสีมา) มนเขา (สุราษฎร์ธานี) สมี (ประจวบคีรีขันธ์) ปานดง พังคี ปานดงเหลือง รากเรียวและยาว เปลือกหุ้มรากเป็นเยื่อบางสีเหลืองเข้ม มีกลิ่นหอม
เจตพังคีเป็นพืชสมุนไพร ใช้ ราก แก้ท้องขึ้น ปวดแน่นท้อง ทำให้ผายลม แก้ท้องอืดเฟ้อ แก้ปวดท้อง ใช้ ทั้งต้น ต้มน้ำหรือทำเป็นผง หรือดองเหล้า กินแก้ลมจุกเสียด ท้องขึ้น ท้องเฟ้อ ท้องร่วง ราก ผสมกับรากกำยาน ต้มน้ำดื่ม บำรุงธาตุ บำรุงหัวใจ หรือผสมกับสมุนไพรอื่น บดเป็นผง ละลายน้ำ เติมน้ำตาลทรายพอหวาน ดื่มเป็นยารักษาธาตุ เจริญอาหาร ขับลมที่คั่งในลำไส้ และกระเพาะอาหาร ทางจังหวัดอุบลราชธานี ใช้ ราก ต้มน้ำดื่ม หรือฝนทา แก้ท้องอืด ท้องเฟ้อ ในเด็ก หรือตำประคบ แก้ปวด ทางภาคเหนือใช้รักษาอาการเลือดคั่ง หรือเกิดอาการกระสับกระส่าย ให้เอาเจตพังคีผสมกับตัวยาอื่น ตำเป็นผงใส่น้ำเย็น เอาเหล็กหล่อเผาให้ร้อนแดง แล้วโยนใส่น้ำยา แล้วนำมากิน
กวาวเครือแดง
กวาวเครือแดง Roxb. เป็นพืชในวงศ์ Leguminosae วงศ์ย่อย Papilionoideae ชื่ออื่นๆคือ กวาวหัว จานเครือ จอมทอง ตานจอมทอง เป็นพืชที่มีหัวใต้ดิน รูปทรงกระบอกยาว มีหลายขนาด เมื่อสะกิดที่เปลือก จะมียางสีแดงข้น คล้ายเลือดไหลออกมา สารออกฤทธิ์ในกวาวเครือแดงเป็นสารกลุ่มฟลาโวนอลและฟลาโวนอยด์.
พืชชนิดนี้มีฤทธิ์เป็นยาเช่นเดียวกับกวาวเครือขาว แต่มีพิษมาก รับประทานมากจะเป็นอันตรายได้ ทำให้มึนเมา คลื่นไส้อาเจียน มีพิษเมามากกว่ากวาวเครือขาว ชายไทยเชื่อว่าพืชชนิดนี้ส่งเสริมสมรรถภาพทางเพศได้การศึกษาความเป็นพิษในหนูวิสตาร์เพศผู้พบว่าหนูที่รับผงกวาวเครือแดงในขนาด 200 มก./กก/วัน ทำให้เม็ดเลือดขาวลดลง ระดับฮอร์โมนเพศชายลดลง หนูแรทที่ได้รับกวาวเครือแดงแบบผงป่นละลายน้ำเข้มข้น 0.5 และ 5 มก./มล. เป็นเวลา 21 วัน ทำให้น้ำหนักตัวของหนูแรท และปริมาณอสุจิเพิ่มขึ้น และหนูแรทที่ได้รับสารสกัดเอทานอลเข้มข้น 5 มก./มล. 21 วัน มีน้ำหนักสัมพัทธ์ของต่อมลูกหมาก และความยาวขององคชาติเพิ่มขึ้น ส่งผลให้หนูแรทมีพฤติกรรมการสืบพันธุ์เพิ่มมากขึ้น แต่ผลของกวาวเครือแดงในระยะยาว และในปริมาณสารสกัดที่มากขึ้น พบว่าทำให้ระดับฮอร์โมนเพศชายของหนูแรทลดลง และปริมาณเอนไซม์ตับสูงขึ้น ซึ่งอาจทำให้เกิดพิษต่อตับได้
กวาวเครือแดงในตำรายาไทย หัว บำรุงเนื้อหนังให้เต่งตึง บำรุงสุขภาพ แก้ปวดเมื่อยตามร่างกาย ทำให้หน้าอกโต บำรุงความกำหนัด ราก แก้ลมอัมพาต แก้โลหิต ผสมรากสมุนไพรอื่นอีกแปดชนิดเรียกว่า พิกัดเนาวโลหะ ใช้แก้โรคดี เสมหะ ลมที่เป็นพิษ แก้ริดสีดวง ทำลายพยาธิ ดับพิษ ถอนพิษ ชำระล้างลำไส้ แก้โรคตับ แก้ลม ขับระดูร้าย สมานลำไส้ เปลือกเถา รสเย็นเบื่อเมา แก้พิษงู
กระวานเทศ
กระวานเทศ () เป็นพืชล้มลุกในวงศ์ Zingiberaceae ชื่ออื่น ๆ เช่น กระวานแท้ เอลา ลูกเอ็ล ลูกเอ็น กระวานขาว กะวาน ส่วนของต้นเกิดมาจากการรวมตัวกันของกาบใบที่เจริญขึ้นมาเหนือดิน จนมีลักษณะเป็นกอ ใบรูปหอกเรียงสลับกัน ใบด้านหลังมีสีเข้มกว่าและเป็นมัน ผลมีลักษณะยาวรี รูปไข่ หัวท้ายแหลม ขนาดผลเส้นผ่าศูนย์กลางประมาณ 2 เซนติเมตร ยาวประมาณ 4 เซนติเมตร ผลแก่แห้งสีน้ำตาลเข้ม มีกลิ่นเฉพาะตัว ภายในแบ่งเป็น 3 ช่อง เมื่อนำผลตัดขวาง รอยตัดจะเป็นแบบสามเหลี่ยม ส่วนปลายผลจะงอนเหมือนจะงอยปากนก เมื่อแก่จะแตกตามยาวเป็น 3 ส่วน ภายในมีเมล็ดมาก แต่ละผลมี 15-20 เมล็ด มีสีน้ำตาลอมดำ อัดแน่นเป็นกลุ่ม รูปร่างเป็นสามเหลี่ยมแบน แข็ง ขนาดประมาณ 5 มิลลิเมตร มีเยื่อหุ้มเมล็ด เมล็ดมีกลิ่นหอมฉุน เผ็ดร้อน ภายในผลมีน้ำมันหอมระเหย ส่วนใหญ่อยู่ที่เมล็ด
กระวานเทศมีสรรพคุณเป็นยา ตำรายาไทย ใช้ ผล บำรุงธาตุ กระจายโลหิต เสมหะ ขับลม แก้ท้องอืดเฟ้อ แก้อาการเกร็งของลำไส้ ในอังกฤษและสหรัฐอเมริกา ใช้เป็นยาขับลม ในจีนและอินเดีย ใช้เป็นยาขับลม และรักษาอาการผิดปกติของทางเดินปัสสาวะ แต่พบว่าเป็นพิษในหนู โดยหนูที่รับประทานสารสกัดเอทานอลของกระวานเทศ ในขนาด 0.3 มก/กก. เป็นเวลา 7 วัน ทำให้น้ำหนักของหนูลดลง
กระวานเทศเป็นหนึ่งในเครื่องเทศที่ราคาแพงที่สุด เป็นรองเพียงวานิลลาและหญ้าฝรั่น ประเทศผู้ส่งออกหลักได้แก่ กัวเตมาลา อินเดีย​ ศรีลังกา เนปาล ปาปัวนิวกีนี แทนซาเนีย
วิชัย ชัยจิตวณิชกุล
นายแพทย์วิชัย ชัยจิตวณิชกุล เป็นอดีตรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดอุดรธานี และอดีตกรรมการบริหารพรรคไทยรักไทย
วิชัย ชัยจิตวณิชกุล เกิดเมื่อวันที่ 22 เมษายน พ.ศ. 2498 เป็นบุตรชาญณรงค์ กับอรอวล ชัยจิตวณิชกุล สำเร็จการศึกษาระดับปริญญาตรี ด้านวิทยาศาสตร์ จากคณะวิทยาศาสตร์ มหาวิทยาลัยมหิดล และแพทยศาสตร์ จากคณะแพทยศาสตร์ศิริราชพยาบาล มหาวิทยาลัยมหิดลเช่นเดียวกัน
นายแพทย์วิชัย สมรสกับนางจารุวรรณ ชัยจิตวณิชกุล อดีตผู้สมัครสมาชิกสภาผู้แทนราษฎรจังหวัดอุดรธานี พรรคเพื่อแผ่นดิน
วิชัย ชัยจิตวณิชกุล มีอาชีพหลักเป็นแพทย์ เคยเป็นผู้อำนวยการโรงพยาบาลอำเภอเพ็ญ ต่อมาได้เข้ามาทำงานการเมืองโดยได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคความหวังใหม่ เป็นสมัยแรก และได้รับเลือกตั้งเรื่อยมาอีกในปี พ.ศ. 2535 (กันยายน) พ.ศ. 2538 และ พ.ศ. 2539 จากนั้นในการเลือกตั้ง พ.ศ. 2544 เขาได้รับเลือกตั้งในนามพรรคชาติพัฒนา และได้เข้าร่วมกับพรรคไทยรักไทยในการเลือกตั้ง พ.ศ. 2548 ในครั้งนั้นเขาได้รับแต่งตั้งเป็นกรรมการบริหารพรรค และถูกตัดสิทธิ์ทางการเมืองพร้อมกับสมาชิกบ้านเลขที่ 111 ด้วย
นายแพทย์วิชัย เคยดำรงตำแหน่งข้าราชการการเมืองหลายตำแหน่ง และในปี พ.ศ. 2540 เขาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ ซึ่งเป็นช่วงหลังเกิดวิกฤตการณ์การเงินในเอเชีย พ.ศ. 2540
ในปี พ.ศ. 2561 เขาได้ร่วมกับนักการเมืองหลายคนในการจัดตั้งพรรคการเมืองในชื่อพรรคพลังพลเมืองไทย
เอเชียนอินดอร์-มาร์เชียลอาร์ตสเกมส์ 2013
เอเชียนอินดอร์-มาร์เชียลอาร์ตสเกมส์ เป็นการจัดกีฬาเอเชียนอินดอร์เกมส์และศิลปะการต่อสู้ป้องกันตัวครั้งแรก, มีชื่อเรียกอีกย่างว่า เอเชียนอินดอร์เกมส์ ครั้งที่ 4 และ มีอักษรย่อว่า AIGs 4 จัดขึ้นที่เมืองอินช็อน เกาหลีใต้, ตั้งแต่วันที่ 29 มิถุนายน ถึง 6 กรกฎาคม พ.ศ. 2556. แทนกรุงโดฮา, ประเทศกาตาร์, ซึ่งทางเจ้าภาพกาตาร์ได้ยกเลิกการแข่งขันเอเชียนอินดอร์เกมส์แล้วเมื่อ พ.ศ. 2554. ต่อมา, สภาโอลิมปิกแห่งเอเชีย ได้มอบหมายให้เมืองอินชอนเป็นเจ้าภาพจัดการแข่งขัน. เพื่อเตรียมความพร้อมก่อนการเป็นเจ้าภาพเอเชียนเกมส์ 2014.
สนามแข่งขันทั้ง 9 แห่งที่ใช้ในการแข่งขันเอเชียนอินดอร์-มาร์เชียลอาร์ตสเกมส์:ในการแข่งขันกีฬาเอเชียนอินดอร์-มาร์เชียลอาตส์เกมส์ ครั้งที่ 4 มีประเทศสมาชิกเข้าร่วมทั้งสิ้น 43 ชาติ จากประเทศสมาชิก 45 ชาติ ในเบื้องต้น มี 2 ประเทศที่ไม่ได้ส่งนักกีฬาเข้าร่วมการแข่งขัน คือ เกาหลีเหนือและติมอร์-เลสเต
พจน์ วิเทตยนตรกิจ
นายพจน์ วิเทตยนตรกิจและเป็นนักธุรกิจชาวไทย และเป็นอดีตรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ ปี พ.ศ. 2540 ซึ่งเป็นช่วงหลังเกิดวิกฤตการณ์การเงินในเอเชีย พ.ศ. 2540
พจน์ วิเทตยนตรกิจ สำเร็จการศึกษาระดับปริญญาโท สาขาบริหารธุรกิจ จากมหาวิทยาลัยฮาร์วาร์ด และได้รับประกาศนียบัตรสถาบันกรรมการบริษัทไทย รวมทั้ง Chairman 2000 Program จากสมาคมส่งเสริมสถาบันกรรมการบริษัทไทย นอกจากนั้นนายพจน์ ยังเป็นนักศึกษาสถาบันวิทยาการตลาดทุน รุ่น 16 รุ่นเดียวกับต่อพงษ์ ไชยสาส์น นาวาอากาศตรี ศิธา ทิวารี สงคราม กิจเลิศไพโรจน์ นริศ ขำนุรักษ์ มนตรี ปาน้อยนนท์ ยุรนันท์ ภมรมนตรี และอลงกรณ์ พลบุตร
พจน์ วิเทตยนตรกิจ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ ในการปรับคณะรัฐมนตรีเมื่อวันที่ 24 ตุลาคม พ.ศ. 2540 หลังเกิดวิกฤตการณ์การเงินในเอเชีย พ.ศ. 2540 จนกระทั่งเมื่อวันที่ 6 พฤศจิกายนของปีเดียวกัน คณะรัฐมนตรีต้องสิ้นสุดลง เนื่องจากพลเอกชวลิต ยงใจยุทธ นายกรัฐมนตรี ลาออกจากตำแหน่ง
พจน์ วิเทตยนตรกิจ เป็นกรรมการอิสระและกรรมการตรวจสอบ ในบริษัทเอกชนหลายแห่ง อาทิ บริษัท วีนิไทย จำกัด (มหาชน) บริษัท ทรีนีตี้ วัฒนา จำกัด (มหาชน)
ธัญยธรณ์ ขันทปราบ
รองศาสตราจารย์ ดร.ธัญยธรณ์ ขันทปราบ (ชื่อเดิม กนลา ขันทปราบ) เป็นรองศาสตราจารย์ บัณฑิตวิทยาลัย มหาวิทยาลัยราชภัฏสวนดุสิต และเป็นอดีตรองโฆษกประจำสำนักนายกรัฐมนตรี ในรัฐบาลพลเอกชวลิต ยงใจยุทธ
รศ.ดร.ธัญยธรณ์ ขันทปราบ เกิดเมื่อวันที่ 9 ตุลาคม พ.ศ. 2489 ที่เขตบางรัก กรุงเทพมหานคร เป็นบุตรของ ศ.(พิเศษ) ขจร กับนางชุลี สุขพานิช แต่เดิมมีชื่อว่านางสาวกนลา สุขพานิช ต่อมาจึงเปลี่ยนมาใช้นามสกุลสามีคือ "ขันทปราบ" และเปลี่ยนชื่อในเวลาต่อมาเป็น "ธัญยธรณ์" เธอสำเร็จการศึกษาระดับปริญญาตรี สาขารัฐศาสตร์การทูต จากคณะรัฐศาสตร์ จุฬาลงกรณ์มหาวิทยาลัย ระดับปริญญาโท สาขาเอเชียศึกษา จากมหาวิทยาลัยอเมริกัน
รศ.ดร.ธัญยธรณ์ ขันทปราบ เป็นอาจารย์บัณฑิตวิทยาลัย มหาวิทยาลัยราชภัฏสวนดุสิต และเป็นเลขานุการของพลเอกชวลิต ยงใจยุทธ ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลพลเอกชวลิต ยงใจยุทธ
วัดเขียนเขต
วัดเขียนเขตหรือที่ประชาชนทั่วไปนิยมเรียกกันว่า "วัดเขียน" ตั้งอยู่ที่หมู่ที่ 2 ตำบลบึงยี่โถ อำเภอธัญบุรี จังหวัดปทุมธานี ริมฝั่งคลองรังสิตประยูรศักดิ์ ติดถนนรังสิต-นครนายก วัดเขียนเขต สร้างเมื่อปี พ.ศ. 2439 โดยหม่อมเขียน หม่อมในพระเจ้าวรวงศ์เธอเจ้าสายสนิทวงศ์เป็นผู้ถวายที่ดินเพื่อสร้างวัด แรกเริ่มนั้นวัดนี้เป็นเพียงสำนักสงฆ์ มีหลวงพ่อดำเป็นเจ้าสำนักโดยใช้วัสดุหาง่ายมาใช้ในการสร้างสำนัก เช่น นำเอาไม้ไผ่มาขัดเป็นพื้นหลังคา และฝาผนังทำด้วยหญ้า หม่อมเขียนพร้อมด้วยเครือญาติและประชาชนในท้องถิ่นเห็นความลำบากของพระเณรที่จำพรรษาอยู่ จึงได้ร่วมกันบริจาคทรัพย์สร้างกุฏิเป็นทรงไทยขึ้นใหม่รวม 6 หลัง เพื่อเป็นพุทธศาสนาสมบัติเป็นวัดชื่อ "วัดสาลีเขตาราม" ซึ่งมีความหมายว่า "อารามอันเป็นเนื้อนาบุญแห่งข้าว" (โดยไม่ทราบว่าใครเป็นผู้พระราชทานหรือให้นามวัดไว้) เนื่องจากวัดนี้ตั้งอยู่ในพื้นที่ทุ่งหลวงรังสิต ซึ่งเต็มไปด้วยข้าวกล้าและธัญญาหาร หลวงพ่อดำจึงเป็นเจ้าอาวาสองค์แรกของวัด
ในปี พ.ศ. 2445 หม่อมเขียนได้ทูลขอพระบรมราชานุญาต ขอพระราชทานวิสุงคามสีมา และได้รับพระบรมราชานุญาตเมื่อวันที่ 6 มีนาคม พ.ศ. 2445 (ร.ศ.121) และในปี พ.ศ. 2460 สมเด็จพระมหาสมณเจ้า กรมพระยาวชิรญาณวโรรส สกลมหาสังฆปรินายก ได้เสด็จมาพักที่วัดนี้ในคราวเสด็จตรวจการคณะสงฆ์จังหวัดธัญบุรี (สมัยนั้น) พันตรี ม.ร.ว. สุวพรรณ (ใหญ่) สนิทวงศ์ และพลเอกเจ้าพระยาวงษานุประพัทธ์ (ม.ร.ว. สท้าน สนิทวงศ์) ได้ทูลขอเปลี่ยนนามวัดใหม่ให้เหมาะสมกับผู้ที่ริเริ่มสร้างวัด คือ หม่อมเขียนซึ่งเป็นมารดา สมเด็จพระมหาสมณเจ้า กรมพระยาวชิรญาณวโรรสได้พิจารณาเห็นว่าหม่อมเขียนเป็นผู้ริเริ่มสร้างวัดโดยบริจาคทรัพย์ส่วนตัวกับทั้งได้บริจาคที่ดินของตนให้สร้างเป็นวัด พระองค์ทรงเปลี่ยนนาม "วัดสาลีเขตาราม" ให้ใหม่ว่า “วัดเขียนเขต” ความหมาย คือ "อารามอันเป็นเนื้อนาบุญของหม่อมเขียน" วัดเขียนเขต (พระอารามหลวง) เป็นวัดที่มีความสำคัญทางประวัติศาสตร์ของอำเภอธัญบุรี ตั้งแต่สมัยสมบูรณาญาสิทธิราชกล่าวคือเป็นสถานที่ประกอบพิธีพิพัฒน์สัตยาญาณ โดยเจ้าเมืองธัญบุรีได้นำข้าราชการของ อำเภอรังสิต อำเภอคลอง อำเภอหนองเสือ และอำเภอลำลูกกา ดื่มน้ำสาบานที่อุโบสถวัดเขียนเขต โดยมีพระครูธัญญาเขตเขมากร (หลวงปู่ช้าง) เจ้าอาวาสวัดเขียนเขตขณะนั้นเป็นประธาน
วัดเขียนเขตถือว่าเป็นวัดที่มีความสำคัญกล่าวคือราชสกุลสนิทวงศ์ได้สร้างขึ้นและบริจาคทรัพย์ในบูรณปฏิสังขรเรื่อยมา และกาลต่อมาพระบรมวงศานุวงศ์ในรัชกาลปัจจุบันได้เสด็จมาในการถวายผ้าพระกฐินให้แก่วัดเขียนเขต ซึ่งเป็นถือว่าเป็นพระมหากรุณาธิคุณอันเป็นล้นพ้น
พระครูศรีธัญญาภรณ์ เจ้าคณะตำบลลำผักกูด (สมณศักดิ์ในขณะนั้น) เจ้าอาวาสองค์ปัจจุบันได้ปรึกษาพุทธศาสนิกชน มีความเห็นชอบร่วมกันในอันที่จะยกฐานะวัดเขียนเขตขึ้นเป็นพระอารามหลวง เพื่อถวายพระเกียรติสมเด็จพระเทพรัตนราชสุดาฯ สยามบรมราชกุมารี ซึ่งทรงมีพระราชศรัทธาพระราชทานพระนามาภิไธยย่อ สธ. ประดับหน้าบันพระอุโบสถหลังใหม่ ในวโรกาสที่เฉลิมพระชนมายุครบ 3 รอบ 36 พรรษา ในปี พ.ศ. 2534 ความทราบถึงฝ่าละอองธุลีพระบาท และได้ทรงพระกรุณาโปรดเกล้าฯ ให้ยกวัดเขียนเขตขึ้นเป็นพระอารามหลวงชั้นตรี ชนิดสามัญ ตั้งแต่วันที่ 11 ตุลาคม พ.ศ. 2534 เป็นต้นไป
นับตั้งแต่ก่อตั้งวัดสาลีเขตารามจนกระทั่งยกฐานะเป็นวัดเขียนเขต (พระอารามหลวง) มีเจ้าอาวาสทั้งหมด 6 รูป ดังต่อไปนี้
เอกธนัช อินทร์รอด
นายเอกธนัช อินทร์รอด (ชื่อเดิม: คมสัน ชื่อเล่น: คม) เป็นอดีตสมาชิกสภาผู้แทนราษฎรแบบบัญชีรายชื่อ นายทะเบียนพรรคเพื่อไทย อดีตเลขานุการรัฐมนตรีว่าการกระทรวงพลังงาน
นายเอกธนัช อินทร์รอด เกิดเมื่อวันที่ 12 กุมภาพันธ์ พ.ศ. 2512 ที่ตำบลท่าบ่อ อำเภอท่าบ่อ จังหวัดหนองคาย เป็นทายาทของ ปราการ อินทร์รอด สมาชิกสภาองค์การบริหารส่วนจังหวัดหนองคาย เขต 3 ท่าบ่อ ส.อบจ. 6 สมัย ผู้ก่อตั้งห้างหุ้นส่วนจำกัด ท่าบ่อปราการก่อสร้าง ผู้รับเหมาก่อสร้างรายใหญ่แห่งหนองคาย ที่ชาวบ้านเรียกขาน "ยมทูตส่งวิญญาณ" เนื่องจากนำรถแห่ศพออกบริการฟรี สำหรับชาวบ้านในพื้นที่ ทุกหมู่บ้านที่มีงานศพ
เอกธนัช สำเร็จการศึกษาระดับปริญญาตรี นิติศาสตร์ มหาวิทยาลัยศรีปทุม และ ปริญญาโท ศิลปศาสตร์มหาบัณฑิต (รัฐศาสตร์) มหาวิทยาลัยรามคำแหง
เอกธนัช เคยประกอบอาชีพธุรกิจส่วนตัว นั่นคืิอ ห้างหุ้นส่วนจำกัด รุ่งอรุณท่าบ่อก่อสร้างตามรอยครอบครัว และเป็นเคยเป็นหัวหน้าฝ่ายคดีแพ่ง บริษัท รัชดาอินเตอร์เนชั่นแนล บิสเนส ลอว์เยอร์ส จำกัด, และ เคยทำงานเป็นข้าราชการการเมืองประจำสำนักงานเลขาธิการนายกรัฐมนตรี
เอกธนัช ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2544 สังกัดพรรคไทยรักไทย และได้รับเลือกติดต่อกันรวม 2 ครั้ง
ปี พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 73 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 61 คน หลังจากนั้นจึงดำรงตำแหน่งเลขานุการรัฐมนตรีว่าการกระทรวงพลังงาน
ต่อมา นายปลอดประสพ สุรัสวดี สมาชิกสภาผู้แทนราษฎรลำดับที่ 7 ได้ลาออก จึงได้รับเลื่อนขึ้นมาเป็นแทน
เอกธนัช อินทร์รอด ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ธีรชัย งามเจริญ
ธีรชัย งามเจริญ เกิดเมื่อวันที่ 5 กรกฎาคม พ.ศ. 2526 เป็นนักฟุตบอลชาวไทย ปัจจุบันได้ลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก
เฟรเดรีกู ชาวิส แกจิส
เฟรเดรีกู ชาวิส แกจิส () หรือรู้จักกันในชื่อ แฟรจี () เกิดในเมืองเตออฟีลูโอโตนี รัฐมีนัสเชไรส์ ประเทศบราซิล เป็นนักฟุตบอลชาวบราซิล เล่นในตำแหน่งกองหน้า ปัจจุบันได้ลงเล่นให้กับสโมสรฟุตบอลฟลูมีเนงซี โดยแฟรจีได้ทำประตูที่เร็วที่สุดในประวัติศาสตร์ฟุตบอลอาชีพ ในนัดระหว่างอาเมรีกามีเนย์รูกับวีลานอวาในการแข่งขันกอปาเซาเปาลูจีฌูนีโอริส ซึ่งเขาทำประตูได้ในเวลาเพียง 3.17 วินาที หลังจากเริ่มการแข่งขัน
ประเทือง คำประกอบ
นายประเทือง คำประกอบ เป็นอดีตรัฐมนตรีช่วยว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช เป็นอดีตรัฐมนตรีช่วยว่าการกระทรวงการต่างประเทศ ในรัฐบาลหม่อมราชวงศ์คึกฤทธิ์ ปราโมช และเป็นอดีตรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย และเป็นอดีตสมาชิกสภาผู้แทนราษฎรจังหวัดนครสวรรค์ 8 สมัย
ประเทือง คำประกอบ เกิดเมื่อวันที่ 23 กุมภาพันธ์ พ.ศ. 2470 ที่จังหวัดนครสรรค์ เป็นน้องชายของนายสวัสดิ์ คำประกอบ เขาจบการศึกษาระดับปริญญาตรี ด้านวิศวกรรมศาสตร์ จากคณะวิศวกรรมศาสตร์ จุฬาลงกรณ์มหาวิทยาลัย
ประเทือง คำประกอบ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ไม่สังกัดพรรคการเมือง ต่อมาในปี พ.ศ. 2518 ได้เข้าร่วมงานกับพรรคเกษตรสังคม พร้อมกับนายสวัสดิ์ คำประกอบ และได้รับเลือกตั้งในการเลือกตั้ง พ.ศ. 2518 และ พ.ศ. 2522 ในปี พ.ศ. 2526 ได้รับเลือกตั้งในสังกัดพรรคกิจสังคม ในปี พ.ศ. 2529 และ พ.ศ. 2531 ได้รับเลือกตั้งในสังกัดพรรคสหประชาธิปไตย ในการเลือกตั้งเดือนมีนาคม พ.ศ. 2535 สอบตก และในการเลือกตั้งเดือนกันยายน พ.ศ. 2535 และ พ.ศ. 2538 สังกัดพรรคชาติพัฒนา ต่อมาในปี พ.ศ. 2539 เขาได้รับเลือกเป็นสมาชิกสภาร่างรัฐธรรมนูญ
ประเทือง คำประกอบ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง ต่อมาได้รับแต่งตั้งเป็นรัฐมนตรีช่วยว่าการกระทรวงพาณิชย์อีกสมัย ในรัฐบาลของหม่อมราชวงศ์คึกฤทธิ์ ปราโมช ในปี พ.ศ. 2519
ในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย
ธนีกาญจน์ แดงดา
ธนีกาญจน์ แดงดา เป็นนักกีฬาฟุตบอลหญิงทีมชาติไทยตำแหน่งกองหน้า และเธอเป็นน้องสาวของธีรศิลป์ แดงดา ซึ่งเป็นนักฟุตบอลทีมชาติไทยเช่นเดียวกัน
เดือนมกราคม พ.ศ. 2556 ธนีกาญจน์ได้รับการเสนอชื่อเข้าชิงรางวัลฟุตบอลสยามโกลเด้นบอล ครั้งที่ 3 สาขานักฟุตบอลหญิงยอดเยี่ยม
ธนีกาญจน์ แดงดา เป็นลูกสาวของ พ.อ.อ.ประสิทธิ์ แดงดา และเธอมีพี่ชายเป็นนักกีฬาฟุตบอลทีมชาติไทยชื่อธีรศิลป์ แดงดา ซึ่งแต่เดิม ธนีกาญจน์เคยเป็นนักกรีฑาซึ่งได้รับการฝึกสอนจากเรวดี ศรีท้าว ก่อนที่จะหันมาเป็นนักฟุตบอลในภายหลัง
พ.ศ. 2555 ธนีกาญจน์เป็นหนึ่งในนักกีฬาฟุตบอลหญิงทีมชาติไทยเข้าแข่งขันฟุตบอลหญิงชิงแชมป์อาเซียน 2012 ที่จัดขึ้น ณ นครโฮจิมินห์ ประเทศเวียดนาม
ใน พ.ศ. 2556 ธนีกาญจน์ได้เข้าร่วมแข่งขันในระดับอาชีพให้แก่สโมสรกรุงเทพมหานคร ในไทยวีเมน พรีเมียร์ลีก ฤดูกาล 2013 โดยในวันที่ 10 กุมภาพันธ์ ธนีกาญจน์เป็นหนึ่งในผู้ทำประตูให้แก่สโมสรดังกล่าวเมื่อครั้งที่พบกับสโมสรฟุตบอลหญิงวิทยาลัยนอร์ทกรุงเทพ ต่อมา ในวันที่ 17 กุมภาพันธ์ เธอได้ลงแข่งขันเมื่อพบกับทีมโรงเรียนกีฬาจังหวัดขอนแก่น รวมถึงในวันที่ 24 กุมภาพันธ์ เธอเป็นหนึ่งในผู้ทำประตูเมื่อครั้งที่พบกับสโมสรฟุตบอลหญิงทหารอากาศ และภายในปีเดียวกันนี้ ในการแข่งขันฟุตบอลหญิงเอเชียนคัพ 2014 รอบคัดเลือก ธนีกาญจน์เป็นหนึ่งในผู้ทำหน้าที่นักฟุตบอลทีมชาติตัวหลัก ซึ่งแม้จะมีอาการบาดเจ็บแต่เธอก็อาการดีขึ้นในภายหลัง และเธอเป็นหนึ่งในผู้มีส่วนช่วยให้ทีมชาติไทยเป็นฝ่ายชนะฟุตบอลหญิงทีมชาติอิหร่าน ส่งผลให้ทีมชาติไทยผ่านเข้าสู่การแข่งขันฟุตบอลหญิงเอเชียนคัพ 2014 รอบสุดท้ายได้สำเร็จ
พ.ศ. 2557 ธนีกาญจน์ได้รับการทาบทามให้เข้าร่วมทีมออสเตอร์ซุนด์ดีเอฟเอฟ ซึ่งเป็นสโมสรชั้นนำในการแข่งขันฟุตบอลลีกหญิงสวีเดน ดิวิชัน 2 ที่ประเทศสวีเดน
นากาย-น้ำเทิน
เขตอนุรักษ์ความหลากหลายทางชีวภาพแห่งชาตินากาย-น้ำเทิน () หรือที่เรียกกันสั้น ๆ ว่า นากาย-น้ำเทิน เป็นเขตอนุรักษ์ความหลากหลายทางชีวภาพแห่งชาติ (ตัวย่อ: NBCA) แห่งหนึ่งในประเทศลาว
มีพื้นที่ประมาณ 3,445 ตารางกิโลเมตร บริเวณเทือกเขาอันนัมและที่ราบสูงนากาย ในแขวงคำม่วนและแขวงบอลิคำไซ ประเทศลาว มีสำนักงานตั้งอยู่ในเมืองนากาย
นากาย-น้ำเทินอยู่ทางตะวันออกของบริเวณเขื่อนน้ำเทิน 2 มีสภาพเป็นลาดเขาที่ค่อยสูงขึ้นไปไปจนถึงสันเขาที่เป็นชายแดนติดต่อกับเวียดนาม เป็นป่ารับน้ำที่ป้อนน้ำเข้าสู่เขื่อนน้ำเทิน 2 และเป็นเขตป่าที่ได้รับการอนุรักษ์ปกปักรักษาให้คงสภาพป่าที่สมบูรณ์ตามธรรมชาติโดยไม่ถูกรบกวน
มีแม่น้ำหลายสายที่ไหลมารวมกันเรียกว่า "น้ำเทิน" ได้แก่นากาย-น้ำเทิน เป็นป่าที่มีความหลากหลายทางชีวภาพสูงมากแห่งหนึ่งของภูมิภาคเอเชียตะวันออกเฉียงใต้ มีพรรณพืชและพันธุ์สัตว์หลายชนิดที่หายาก และยังมิได้รับการศึกษาทางวิชาการเพียงพอ เช่น พญามะขามป้อม ("Cephalotaxus mannii") ซึ่งเป็นพืชหายากมากในประเทศไทย, สนขาวเวียดนาม ("Pinus dalatensis") ในส่วนของสัตว์ป่า ได้แก่ สาวหล่า ("Pseudoryx nghetinhensis"), เก้งยักษ์ ("Muntiacus vuquangensis"), เก้งอินโดจีน ("M. rooseveltorum"), เก้งตรองซอน ("M. truongsonensis"), หมูป่าอินโดจีน ("Sus bucculentus"), กระต่ายป่าลายเสืออันนัม ("Nesolagus timminsi"), แรดชวาชนิดย่อย "อันนัม" ("Rhinoceros sondaicus annamiticus"), เสือโคร่งอินโดจีน ("Panthera tigris corbetti"), ช้างเอเชีย ("Elephas maximus") และนกอีกกว่า 400 ชนิด
อรรถกิจ พนมยงค์
รองอำมาตย์เอก หลวงอรรถกิติกำจร (อรรถกิจ พนมยงค์) หรือนามเดิม กลึง พนมยงค์ เป็นรัฐมนตรีว่าการกระทรวงการต่างประเทศของไทย คนที่ 12 สมาชิกคณะราษฎร และอัครราชทูตไทยประจำกรุงสตอกโฮล์ม
นายอรรถกิจ พนมยงค์ มีนามเดิมว่า กลึง พนมยงค์ เป็นบุตรของนายเสียง พนมยงค์ มีพี่น้องร่วมมารดา 1 คน ได้แก่ นางน้อม ตามสกุล และพี่น้องต่างมารดาอีก 6 คน ได้แก่ นางธราทรพิทักษ์ (เก็บ กนิษฐะเสน) นายปรีดี พนมยงค์ นายหลุย พนมยงค์ นางนิติทัณฑ์ประภาศ (ชื่น สุจริต) นางเนื่อง ลิมปินันท์ และนายถนอม พนมยงค์
อรรถกิจ พนมยงค์ ได้เข้าสู่การเมืองฝ่านการชักนำของพี่ชาย ปรีดี พนมยงค์ โดยได้เข้าร่วมกับคณะราษฎร และได้ดำรงตำแหน่งรัฐมนตรีว่าการกระทรวงการต่างประเทศถึง 1 สมัย
เมซีเย 2
เมซีเย 2 () เป็นกระจุกดาวทรงกลมที่ตั้งอยู่ในกลุ่มดาวคนแบกหม้อน้ำ ในอีก 5 องศาเหนือของดาวฤกษ์เบต้า คนแบกหม้อน้ำ ค้นพบโดย Giovanni Domenico Maraldi ในปี ค.ศ. 1746 และเป็นหนึ่งในกระจุกดาวทรงกลมที่ใหญ่ที่สุดที่รู้จักกัน
เส้นเบรวีเย
เส้นเบรวีเย () เป็นเส้นแบ่งเขตที่กำหนดในแผนที่เมื่อ พ.ศ. 2482 เพื่อใช้ในการแบ่งแยกความรับผิดชอบด้านการบริหารและการทำงานของตำรวจในหมู่เกาะนอกชายฝั่งของโคชินจีนและกัมพูชาเมื่อยังรวมอยู่ในอินโดจีนฝรั่งเศส เส้นนี้ตั้งตามชื่อของฌูล เบรวีเย ข้าหลวงชาวฝรั่งเศส เส้นนี้ลากจากพรมแดนทางบกเข้าไปในอ่าวไทยโดยไม่ได้เกี่ยวกับอำนาจอธิปไตย
ใน พ.ศ. 2510 มีการเจรจาระหว่างกัมพูชากับเวียดนามเหนือและเวียดกงที่จะใช้เส้นเบรวีเยเป็นเส้นเขตแดน อย่างไรก็ตาม เมื่อเขมรแดงเข้ามามีอำนาจในกัมพูชา ได้ปฏิเสธการใช้เส้นเบรวีเย โดยได้มีการเจรจากับเวียดนามใน พ.ศ. 2519 เพื่อจะปรับเส้นเขตแดนให้กัมพูชาเข้าถึงเกาะฟู้โกว๊กได้ง่ายขึ้น แต่การเจรจาล้มเหลว ในการประชุมนานาชาติเกี่ยวกับกัมพูชาใน พ.ศ. 2534 ปัญหาของเส้นนี้ก็ยังไม่ชัดเจน ทำให้การตีความและการกำหนดอาณาเขตทางทะเลระหว่างเวียดนามกับกัมพูชายังมีปัญหาจนถึงปัจจุบัน
กีฬาเรือพายในกีฬาแห่งชาติครั้งที่ 41
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
แองเคอร์สะเวห์
แองเคอร์สะเวห์ ( แปลว่า "ถอนสมอ") เป็นเพลงมาร์ชที่แต่งโดยชาลส์ เอ. ซิมเมอร์แมน คำร้องโดย อัลเฟรด ฮาร์ต ไมลส์ในปี ค.ศ. 1906 โดยไมลส์ซึ่งเป็นนักเรียนโรงเรียนนายเรือสหรัฐอเมริการุ่นปี 1907 ได้ขอร้องให้ซิมเมอร์แมน ซึ่งเป็นหัวหน้าวงดุริยางค์โรงเรียนนายเรือ ช่วยแต่งเพลงสำหรับเป็นเพลงประจำรุ่นในปีนั้น
เพลงแองเคอร์สะเวห์ได้รับการบรรเลงและขับร้องครั้งแรกเมื่อวันที่ 1 ธันวาคม ค.ศ. 1906 ในการแข่งขันอเมริกันฟุตบอลประเพณีระหว่างโรงเรียนนายร้อยทหารบกสหรัฐกับโรงเรียนนายเรือ ที่เมืองฟิลาเดลเฟีย รัฐเพนซิลเวเนีย ต่อหน้าผู้ชมมากกว่า 30,000 คน และได้รับการยอมรับเป็นเพลงเชียร์ของวิทยาลัย และเป็นเพลงประจำกองทัพเรือสหรัฐอเมริกาอย่างไม่เป็นทางการ
มารีนสฮีม
มารีนส ฮีม () เป็นบทเพลงปลุกใจของนาวิกโยธินสหรัฐอเมริกา และเป็นเพลงทางการของกองทัพเรือสหรัฐอเมริกา โดยทั่วไปมักบรรเลงในงานพิธีการ และการดื่มอวยพร
บทคำร้อง นำมาจากหนังสือบทกวี "Rhymes of the Rookies" เขียนโดย ดับเบิลยู. อี. คริสเตียน ในปี ค.ศ. 1917 กล่าวพรรณนาถึงการรบต่างๆ ของทหารสหรัฐก่อนสงครามโลกครั้งที่หนึ่ง โดยท่อนที่มีชื่อเสียง คือท่อนที่ร้องว่า "From the Halls of Montezuma, To the shores of Tripoli" ท่อนแรกหมายถึงการรบที่ป้อมชาปูลเทเปก ทางตะวันตกของเม็กซิโกซิตี เป็นส่วนหนึ่งของสงครามเม็กซิโก–อเมริกา และท่อนหลังหมายถึงการรบที่เดิร์น ทางตะวันออกของตริโปลี เป็นส่วนหนึ่งของสงครามบาร์บารีครั้งที่หนึ่ง ซึ่งทำให้เพลงนี้มีชื่ออย่างไม่เป็นทางการว่า "Halls of Montezuma"
ทากาฮิโระ คาวามูระ
ทากาฮิโระ คาวามูระ (; ) เกิดวันที่ 4 ตุลาคม ค.ศ. 1979 ที่เมืองชิมาดะ จังหวัดชิซูโอกะ เป็นนักฟุตบอลชาวญี่ปุ่น ผู้ซึ่งเล่นให้แก่สโมสรฟุตบอลทีโอที ในตำแหน่งกองกลาง และเป็นกัปตันประจำทีม
วันที่ 28 มีนาคม พ.ศ. 2555 ทากาฮิโระ คาวามูระ ทำหน้าที่เป็นนักฟุตบอลประจำทีมสโมสรฟุตบอลทีโอทีในไทยพรีเมียร์ลีก 2555 โดยเป็นหนึ่งในผู้ทำประตูเมื่อครั้งที่พบกับสโมสรวัวชน ยูไนเต็ด
พ.ศ. 2556 ทากาฮิโระ คาวามูระ ยังคงทำหน้าที่เป็นนักฟุตบอลประจำทีมสโมสรฟุตบอลทีโอทีในไทยพรีเมียร์ลีก 2556 ภายใต้ผู้จัดการทีมสมชาย ทรัพย์เพิ่ม วันที่ 18 พฤษภาคม ทากาฮิโระ คาวามูระ เป็นหนึ่งในผู้เข้าแข่งขันเมื่อครั้งที่พบกับสโมสรฟุตบอลเอสซีจี เมืองทอง ยูไนเต็ด วันที่ 29 พฤษภาคม เมื่อครั้งที่พบกับสโมสรฟุตบอลบางกอกกล๊าส เช่นเดียวกับวันที่ 23 มิถุนายน เมื่อครั้งที่พบกับสโมสรฟุตบอลสงขลา ยูไนเต็ด รวมถึงในวันที่ 29 มิถุนายน เมื่อครั้งที่พบกับสโมสรฟุตบอลบุรีรัมย์ ยูไนเต็ด
ปลากะพงลายสี่แถบ
ปลากะพงลายสี่แถบ หรือ ปลากะพงแถบน้ำเงิน (; ) เป็นปลาน้ำเค็มชนิดหนึ่ง ในวงศ์ปลากะพงแดง (
Lutjanidae)
มีรูปร่างคล้ายปลากะพงลายพาด ("L. decussatus") ซึ่งเป็นปลาในวงศ์และสกุลเดียวกัน ลำตัวและครีบมีสีเหลืองสด มีแถบสีฟ้าหรือสีน้ำเงินพาดยาวตามความยาวลำตัวทั้งหมดสี่แถบ ส่วนท้องสีขาว ด้านบนหัวเป็นสีน้ำตาล ขณะที่ยังเล็กอยู่มีปานสีดำข้างลำตัวด้านละ 1 จุด และจะค่อยจางลงเมื่อโตขึ้น
มีความยาวโดยเฉลี่ยประมาณ 18 เซนติเมตร เป็นปลาที่อาศัยอยู่รวมกันเป็นฝูงใหญ่ในแนวปะการัง โดยหากินปลาและสัตว์น้ำเล็ก ๆ เป็นอาหาร
เป็นปลาที่แพร่พระจายพันธุ์อย่างกว้างขวางตั้งแต่ทะเลแดง, มหาสมุทรอินเดีย, อ่าวเบงกอล, ทะเลอันดามัน, ทะเลจีนใต้, ทะเลญี่ปุ่น, ทะเลฟิลิปปิน, อ่าวตังเกี๋ย, ติมอร์, ออสเตรเลีย, หมู่เกาะแปซิฟิค ไปจนถึงฮาวาย แต่ในน่านน้ำไทยจัดว่าเป็นปลาที่พบได้ไม่บ่อยนักและพบได้เฉพาะฝั่งทะเลอันดามัน
เมซีเย 3
เมซีเย 3 () หรือที่รู้จักกันดีในชื่อ "เอ็ม3" หรือ "เอ็นจีซี 5272" เป็นกระจุกดาวทรงกลมที่ตั้งอยู่ในกลุ่มดาวทางตอนเหนือของกลุ่มดาวสุนัขล่าเนื้อ ค้นพบโดย ชาร์ล เมซีเย ในวันที่ 3 พฤษภาคม ค.ศ. 1764 และแก้ไขให้เป็นดาวฤกษ์โดย วิลเลียม เฮอร์เชล ประมาณปี ค.ศ. 1784 ตั้งแต่นั้นมาได้กลายเป็นหนึ่งในกระจุกดาวทรงกลมที่ดีที่สุดในการศึกษา
เมซีเย 4
เมซีเย 4 () กำหนดให้เป็นชื่อ เอ็นจีซี 6121 เป็นกระจุกดาวทรงกลมที่ตั้งอยู่ในกลุ่มดาวแมงป่อง ค้นพบโดย Jean-Philippe de Cheseaux ในปี ค.ศ. 1746 และจัดหมวดหมู่โดย ชาร์ล เมซีเย ในปี ค.ศ. 1764
ดาราจักรหมวกปีก
ดาราจักรหมวกปีก () หรือรู้จักกันดีในชื่อ วัตถุท้องฟ้าของเมซีเย 104, เอ็ม104 หรือ เอ็นจีซี 4594 เป็นดาราจักรชนิดก้นหอยไม่มีคาน ที่ตั้งอยู่ในกลุ่มดาวหญิงสาว ห่างจากโลก 28 ปีแสง กิโลพาร์เซก
วงศ์กุหลาบหิน
วงศ์กุหลาบหิน หรือCrassulaceae เป็นวงศ์ของพืชใบเลี้ยงคู่ ใบพืชกลุ่มนี้อวบน้ำ เก็บน้ำไว้ได้ดี พบได้ทั่วโลก แต่มักพบในซีกโลกเหนือและแอฟริกาใต้ โดยเฉพาะในพื้นที่แห้งหรือหนาวเย็น วงศ์นี้ประกอบด้วย 1,400 สปีชีส์ใน 33 สกุล การสังเคราะห์ด้วยแสงแบบแคม () ตั้งตามชื่อวงศ์ของพืชวงศ์นี้ เพราะพบครั้งแรกในพืชวงศ์นี้
ก้านกล้วย (แฟรนไชส์)
ก้านกล้วย เป็นภาพยนตร์แอนิเมชันสามมิติ สร้างโดย กันตนาแอนิเมชัน เป็นเรื่องราวที่ได้แรงบันดาลใจจากบางส่วนของพงศาวดาร ว่าลักษณะคชลักษณ์ของช้างทรงของสมเด็จพระนเรศวรมหาราชนั้น จะมีหลังโค้งลาด คล้ายก้านกล้วย ชื่อตามพงศาวดารนั้นคือ เจ้าพระยาปราบหงสาวดีหรือเดิมชื่อ เจ้าพระยาไชยานุภาพ หรือ พลายภูเขาทอง โดยในเรื่องใช้ชื่อว่า ก้านกล้วย เป็นตัวเอก
ก้านกล้วย เป็นแอนิเมชันที่สร้างด้วยเทคนิคคอมพิวเตอร์อีกเรื่องหนึ่งของไทย ซึ่งก่อนหน้านี้มีภาพยนตร์แอนิเมชันที่ใช้เทคนิคดังกล่าว คือ ปังปอนด์ และ แอนิเมชันซึ่งถือเป็นเรื่องแรกของไทยคือ สุดสาคร ซึ่งเป็นแอนิเมชันสองมิติ
ก้านกล้วย ได้ถูกนำมาดัดแปลงเป็น ภาพยนตร์การ์ตูนทางโทรทัศน์ ทางช่อง 7 โดยใช้ชื่อว่า "ก้านกล้วย ผจญภัย" จัดฉายทุกวันอาทิตย์ เวลา 17.00-17.30 น. โดยมีเนื้อหารายละเอียดมากขึ้น และใช้ตัวละครที่มีอยู่เดิม
"ก้านกล้วย" ได้รับการยกย่องจากนิรันดร์ บุญยรัตพันธุ์ ว่าเป็นผลงานการ์ตูนไทยในระดับนานาชาติ และภาพยนตร์นี้ได้รับการเปิดตัวในรูปแบบดีวีดีที่สหรัฐอเมริกา ในช่วงเดือนกันยายน ค.ศ. 2008 โดยใช้ชื่อในเวอร์ชันอเมริกันคือ "The Blue Elephant"
บริษัทเพอร์เซ็ปต์พิคเจอร์คอมพานีของอินเดีย ได้ซื้อสิทธิ์ภาพยนตร์และเปิดตัวในเวอร์ชันภาษาฮินดีโดยใช้ชื่อ "Jumbo" ซึ่งนักแสดงอินเดียชื่อ อักษัย กุมาร เป็นผู้ให้เสียงพากย์ตัวเอกของเรื่องที่ใช้ชื่อในเวอร์ชันนี้ว่า จัมโบ้
วงศ์พญารากดำ
วงศ์พญารากดำ หรือ "()" เป็นวงศ์ของพืชมีดอก มีสมาชิกประมาณ 640-650 สปีชีส์ มีทั้งไม้ล้มลุก ไม้พุ่มและไม้ยืนต้น มี 20-24 สกุล
สกุลอีกหลายสกุลเป็นชื่อพ้องของสกุลที่กล่าวไปแล้ว แต่มักจะปรากฏในเอกสารต่างๆ ได้แก่ :
โคคลาน
โคคลาน (Willd.) Muell. Arg. เป็นพืชในวงศ์ Euphorbiaceae ชื่ออื่นๆ มะกายเครือ มะปอบเครือ กระเปี้ยะ โพคาน แนวน้ำ เยี่ยวแมว เยี่ยวแมวเถา เป็นไม้เถาเลื้อยพาดพันต้นไม้อื่น ยาว 3-6 เมตร ลำต้นเป็นไม้เนื้อแข็ง เปลือกนอกสีน้ำตาลเข้ม เนื้อในสีน้ำตาลอ่อน เปลือกเถาไม่มีกลิ่น มีสารกลุ่มเทอร์พีน มีฤทธิ์ต้านเชื้อเริมที่ริมฝีปาก ลดการอักเสบ และป้องกันการเกิดพิษต่อตับ ต้านการเกิดแผลที่กระเพาะอาหาร ต้านอนุมูลอิสระ
โคคลานเป็นพืชสมุนไพร ใช้ เถา แก้ปวดเมื่อยตามร่างกาย ครั่นตัว เส้นตึง แก้ปวดหลังปวดเอว แก้กระษัย ขับปัสสาวะ แก้ไตพิการ บำรุงโลหิต แก้พิษภายใน เข้ายาแก้โรคมะเร็ง ทางอำเภอกุดชุม จังหวัดยโสธร ใช้โคคลานเป็นส่วนประกอบของยาที่ชื่อ “ตำรับยาโคคลาน” ซึ่งเป็นยาแก้อักเสบกล้ามเนื้อ และแก้ปวดกระดูก ชาวไทยอีสานนำไปต้มกับทองพันชั่งและโด่ไม่รู้ล้ม นำน้ำมาดื่มแก้ปวดเมื่อย
สติกซ์ (แก้ความกำกวม)
สติกซ์ () สามารถหมายถึง
ปากกาทะเล
ปากกาทะเล () เป็นสัตว์ทะเลไม่มีกระดูกสันหลังจำพวกหนึ่ง ที่อยู่ในอันดับ Pennatulacea จัดเป็นแอนโธซัวอย่างหนึ่ง มีลักษณะใกล้เคียงกับปะการังอ่อน โดยแต่ละโพลิปมีหนวดจำนวน 8 เส้น โคโลนีของปากกาทะเลแต่ละชนิดมีรูปร่างแตกต่างกันออกไป บางชนิดเป็นท่อนคล้ายฝักข้าวโพด บางชนิดเป็นแท่งยาวคล้ายกิ่งไม้ก้านเดียว คล้ายแท่งปากกา อันเป็นที่มาของชื่อสามัญ และบางชนิดคล้ายขนนก สีของปากกาทะเลส่วนใหญ่มีสีครีม, สีเหลืองและสีม่วงอ่อน
ปากกาทะเลทุกชนิดอาศัยอยู่รวมกันเป็นโคโลนีเช่นเดียวกับกัลปังหาและปะการังอ่อน ด้านล่างเป็นด้ามใช้สำหรับฝังลงไปในทะเลที่เป็นโคลน หรือโคลนปนทราย ส่วนบนที่อยู่ของโพลิปรูปร่างเป็นทรงกระบอก สามารถยืดหดตัวจากเนื้อเยื่อของโคโลนีเพื่อจับเหยื่อ แต่ละโคโลนีมีโพลิปหรือตัวปากกาทะเลนับร้อยตัว
ปากกาทะเลทุกชนิดอาศัยอยู่ตามพื้นทะเล โดยเฉพาะบริเวณที่มีกระแสน้ำไหลผ่าน เพราะโพลิปจะได้รับแพลงก์ตอนที่พัดมากับกระแสน้ำและได้รับออกซิเจนอย่างเพียงพอ
ปากกาทะเลรูปขนนกมีแขนงแตกออกทางด้านข้าง มักมีปูตัวแบนขนาดเล็กอาศัยอยู่แบบเกื้อกูลกัน ส่วนใหญ่มักพบปูอาศัยกันเป็นคู่ ซึ่งปูจำพวกนี้ไม่พบอยู่อย่างอิสระตามลำพัง แต่อาศัยปากกาทะเลเป็นที่พักพิง หาอาหาร และช่วยเก็บกินเศษอินทรีย์ที่ติดอยู่ตามผิวลำตัวของปากกาทะเล จึงทำหน้าที่คล้ายแม่บ้านหรือพนักงานทำความสะอาดให้กับปากกาทะเลด้วย
ปากกาทะเลมีคุณสมบัติอยู่อย่างหนึ่งคือ ความสามารถในการเรืองแสงได้ในที่มืด ซึ่งการเรืองแสงอาจเกิดเป็นบางส่วนหรือเกิดพร้อมกันทั้งโคโลนีก็ได้ เหตุนี้บริเวณพื้นทะเลบางแห่งที่มีปากกาทะเลอาศัย จึงอาจมีแสงเรืองคล้ายไฟใต้น้ำส่องสว่างด้วย
เนื่องจากปากกาทะเลอาศัยอยู่ตามพื้นทะเล จึงมักติดอวนลากของชาวประมงซึ่งลากสัตว์น้ำหน้าดินขึ้นมา แต่ปากกาทะเลไม่สามารถนำมาบริโภคได้ จึงถูกนำไปทำอาหารสัตว์ปะปนกับปลาเป็ด การศึกษาตัวอย่างของปากกาทะเลจึงกระทำได้ง่ายวิธีหนึ่งคือ การเก็บจากท่าเทียบเรือประมงนั่นเอง
ปากกาทะเล โดยมากเป็นสัตว์ทะเลที่มักไม่ค่อยเป็นที่รู้จัก จึงมีการศึกษาน้อยมาก ในน่านน้ำไทยเชื่อว่ามีปากกาทะเลอยู่อย่างน้อย 2 ชนิด
โดยแบ่งออกได้เป็น 2 อันดับย่อย มีทั้งหมด 14 วงศ์ (ดูในตาราง)
เรือพายในกีฬาแห่งชาติครั้งที่ 41 – เรือคยัค บุคคลชาย 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
คณะสาธารณสุขศาสตร์ มหาวิทยาลัยธรรมศาสตร์
คณะสาธารณสุขศาสตร์ มหาวิทยาลัยธรรมศาสตร์ เป็นส่วนราชการไทยระดับคณะวิชา โดยเป็นหน่วยงานอิสระในกำกับของมหาวิทยาลัยธรรมศาสตร์ กระทรวงศึกษาธิการ โดยเป็นคณะลำดับที่ 17 ของมหาวิทยาลัย
คณะสาธารณสุขศาสตร์ มหาวิทยาลัยธรรมศาสตร์ ได้ยกฐานะจากการเป็นภาควิชาวิทยาศาสตร์สุขภาพ สังกัดคณะวิทยาศาสตร์และเทคโนโลยี ซึ่งได้จัดการเรียนการสอนในหลักสูตรวิทยาศาสตรบัณฑิต สาขาวิชาวิทยาศาสตร์สุขภาพ ตั้งแต่ปีการศึกษา 2529 ต่อมามหาวิทยาลัยธรรมศาสตร์ได้มีนโยบายขยายและพัฒนาการเรียนการสอนด้านวิทยาศาสตร์สุขภาพ จึงได้มีแผนจัดตั้งคณะสาธารณสุขศาสตร์ขึ้น แต่ทว่าการดำเนินงานต้องชะลอไปเนื่องจากเกิดเหตุการณ์วิกฤตเศรษฐกิจในประเทศไทยเมื่อปี พ.ศ. 2540
ต่อมาในปี พ.ศ. 2543 มหาวิทยาลัยธรรมศาสตร์ได้มีการทบทวนโครงการจัดตั้งคณะสาธารณสุขศาสตร์ขึ้นอีกครั้ง และได้ทำการตั้งคณะกรรมการสำรวจความเป็นไปได้ในการจัดตั้งคณะสาธารณสุขศาสตร์ จึงได้ผลสรุปว่าควรมีการจัดตั้งคณะสาธารณสุขศาสตร์ขึ้น เปิดการเรียนการสอนทั้งระดับปริญญาตรีและปริญญาโททางด้านสาธารณสุข เพื่อผลิตบุคลากรสาธารณสุขที่สามารถดูแลสุขภาพและความปลอดภัยให้กับประชาชน และบูรณาการกับสาขาวิชาชีพอื่นๆ สอดคล้องกับทิศทางการพัฒนาประเทศ
ในการประชุมสภามหาวิทยาลัยธรรมศาสตร์ ครั้งที่ 8/2548 เมื่อวันที่ 29 สิงหาคม พ.ศ. 2548 จึงมีมติให้มีการจัดตั้งคณะสาธารณสุขศาสตร์ขึ้น โดยให้มีฐานะเป็นหน่วยงานอิสระในกำกับของมหาวิทยาลัยธรรมศาสตร์ จึงได้ถือเอาวันที่ 29 สิงหาคม เป็นวันสถาปนาคณะสาธารณสุขศาสตร์ มหาวิทยาลัยธรรมศาสตร์
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
องค์การบริหารส่วนตำบลวังกะทะ
องค์การบริหารส่วนตำบลวังกะทะ เป็นองค์การบริหารส่วนตำบลแห่งหนึ่งใน อำเภอปากช่อง จังหวัดนครราชสีมา
องค์การบริหารส่วนตำบลวังกะทะ ตั้งอยู่ใน หมู่ 4 ตำบลวังกะทะ อำเภอปากช่อง จังหวัดนครราชสีมา 30130
ตำบลวังกะทะเป็นตำบลหนึ่งในเขตการปกครองของอำเภอปากช่อง จังหวัดนครราชสีมา มีพื้นที่ 89,096.2 ไร่ ประชาชนส่วนใหญ่อพยพมาจากภาคกลาง เช่น จังหวัดพระนครศรีอยุธยา จังหวัดอ่างทอง จังหวัดสุพรรณบุรี จังหวัดสระบุรี จังหวัดนครสวรรค์ และภาคอีสาน เช่น จังหวัดกาฬสินธุ์ จังหวัดบุรีรัมย์ จังหวัดศรีสะเกษ จังหวัดชัยภูมิ ภาคเหนือ เช่น จังหวัด กำแพงเพชร และประชาชนส่วนใหญ่นับถือศาสนาพุทธ
สภาพภูมิประเทศของตำบลวังกะทะ มีลักษณะเป็นที่ราบสูงสลับกับที่ราบลุ่มเป็นช่วงๆ โดยมีลักษณะของดินส่วนใหญ่พื้นที่เป็นดินร่วน และในบางพื้นที่เป็นดินเหนียวและดินลูกรัง ซึ่งเป็นภูมีประเทศที่เหมาะสมกับกานเพาะปลูกพืชไร่ และพืชเศรษฐกิจของตำบลได้แก่ ข้าวโพด มันสำปะหลัง อ้อย สวนผลไม้ ผักปลอดสารพิษ และยางพารา การใช้พื้นที่โดยแยกพันธ์ที่ทำการเพาะปลูกในพื้นที่มีดังต่อไปนี้
1. มันสำปะหลัง พื้นที่ทำการเพาะปลูกมันสำปะหลัง ปี 2550 จำนวน 4,615 ไร่
2. อ้อย พื้นที่ทำการเพาะปลูก ปี 2550 จำนวน 14,730 ไร่ พันธ์ที่ปลูกได้แก่ อ้อนโรงงานและอ้อยคั้นน้ำ
3. ข้าวโพดเลี้ยงสัตว์ พื้นที่ทำการเพาะปลูก ปี 2550 จำนวน 49,834 ไร่
4. ข้าวโพดหวาน พื้นที่ทำการเพาะปลูก ปี 2550 จำนวน 50 ไร่
5. ยางพารา พื้นที่ทำการเพาะปลูก ปี 2550 จำนวน 10 ไร่
6. สวนผัก พื้นที่ทำการเพาะปลูก ปี 2550 จำนวน 162 ไร่ พืชผักที่ปลูกได้แก่ ถั่วฝักยาว แตงต่างๆ 
7. สวนผักผลไม้ พื้นที่ทำการเพาะปลูก ปี 2550 จำนวน 7,000 ไร่ ผลไม้ที่ปลูกได้แก่ มะม่วง มะขาม และน้อยหน่า
ในเขตองค์การบริหารส่วนตำบลวังกะทะ 
มีทั้งหมด 24 หมู่บ้าน คือ
1. บ้านป่าไผ่แดง 
2. บ้านหนองขี้ตุ่น 
3. บ้านคลองมะค่าหิน 
4. บ้านวังกะทะ 
5. บ้านหนองขวาง 
6. บ้านวังตะเคียนทอง 
7. บ้านคลองป่าหมู 
8. บ้านคลองอีเฒ่า 
9. บ้านวังกะโล่ 
10. บ้านเขาแก้ว 
11. บ้านซับสำราญ 
12. บ้านโป่งกระทิง 
13. บ้านหนองสองห้อง 
14. บ้านดอนสว่าง 
15. บ้านคลองพลู 
16. หนองนกกระเต็น 
17. บ้านป่าตะเคียน 
18. บ้านป่ากล้วย 
19 บ้านเทพนิมิต
20. บ้านโนนทอง 
21. บ้านยางบ่องสามัคคี
22. บ้านเพิ่มสมบัติ 
23. บ้านคลองไทร
24. บ้านเฉลิมพัฒนา 
http://www.wangkata.go.th/index.php
http://www.thaitambon.com/tambon/ttambon.asp?ID=302104
สารสนเทศการแพทย์
สารสนเทศการแพทย์ () เป็นศาสตร์เกี่ยวกับการศึกษาค้นคว้าทฤษฎีการคำนวณสำหรับคอมพิวเตอร์ และทฤษฎีการประมวลผลสารสนเทศ ทั้งด้านซอฟต์แวร์ ฮาร์ดแวร์ และ เครือข่าย ซึ่งวิทยาการคอมพิวเตอร์นั้นประกอบด้วยหลายหัวข้อที่เกี่ยวข้องกับคอมพิวเตอร์ ตั้งแต่ระดับนามธรรม หรือความคิดเชิงทฤษฎี เช่น การวิเคราะห์และสังเคราะห์ขั้นตอนวิธี ไปจนถึงระดับรูปธรรม เช่น ทฤษฎีภาษาโปรแกรม ทฤษฎีการพัฒนาซอฟต์แวร์ ทฤษฎีฮาร์ดแวร์คอมพิวเตอร์ และ ทฤษฎีเครือข่าย
รวมทั้งการศึกษาศาสตร์ทางด้านการแพทย์ด้วย
วิทยาการคอมพิวเตอร์ หรือศาสตร์คอมพิวเตอร์มีความสัมพันธ์กับสาขาอื่นๆ อีกหลายศาสตร์ ถึงแม้ว่าในแต่ละศาสตร์ จะครอบคลุมเนื้อหาที่เหมือนกันอยู่อย่างเห็นได้ชัด แต่ว่าแต่ละศาสตร์ หรือสาขาก็จะมีลักษณะสำคัญ และระดับของการศึกษ การวิจัย และการประยุกต์ใช้แตกต่างกันไปจากสาขาอื่นๆ
ฉลอง สิมะเสถียร
ฉลอง สิมะเสถียร นักแสดงชาวไทยผู้ล่วงลับ อดีตพระเอกดาราที่มีชื่อเสียง ในละครเวที หลังสงครามมหาเอเซียบูรพา จนถึงยุคจอแก้วทางไทยทีวี ช่อง 4 บางขุนพรหม
ชาวไทย เชื้อสายจีนฮกเกี้ยนตระกูลซิม/ซิ้ม (สมัยรัชกาลที่ 3) เกิดที่ตำบลวัดกัลยาณมิตร ฝั่งธนบุรี วันที่ 3 พฤศจิกายน พ.ศ. 2468 เป็นบุตรคนที่สองในบรรดาพี่น้องรวม 8 คน ของนายสุจินต์ และนางสังวาลย์ สิมะเสถียร
หลังจบโรงเรียนสวนกุหลาบวิทยาลัย ได้เข้าทำงานที่ บริษัทสหไทยวัฒนา จำกัด
สมัครเป็นนักร้องวงทรัพย์สินส่วนพระมหากษัตริย์ จนยุบวงแล้วไปสมัครเป็นนักแสดงละครเวทีของคณะศิวารมย์ เริ่มด้วย "ขุนทัพพญายม" ของ อรวรรณ พ.ศ. 2492 ตามด้วย "ราชินีบอด" ของ สุวัฒน์ วรดิลก พ.ศ. 2493 ประสบความสำเร็จอย่างดียิ่ง
ปีเดียวกัน บนเวทีศาลาเฉลิมไทย นำแสดงเป็น กษัตริย์อริยวัต ในละครประกอบเพลงวงสุนทราภรณ์ "จุฬาตรีคูณ" ของ พนมเทียน ซึ่งมี มัณฑนา โมรากุล รับบท เจ้าหญิงดาราราย ,ชาลี อินทรวิจิตร รับบท เจ้าชายอนุวัต และ สวลี ผกาพันธุ์ รับบท เจ้าหญิงอารียา บทเด่นที่ยังเป็นที่กล่าวขวัญจนทุกวันนี้คือ ชายกลาง คู่กับ พจมาน (สวลี ผกาพันธุ์) คู่แรกของเมืองไทย ใน "บ้านทรายทอง" ของ ก.สุรางคนางค์ โดยคณะอัศวินการละคร ปีต่อมา และบทอื่นๆ เช่น ขุนวรวงศาธิราช ใน "เจ้าแม่อยู่หัวศรีสุดาจันทร์" เป็นต้น
เมื่อหมดยุคละครเวที ขณะมีอายุราว 32 ปี จำนง รังสิกุล ผู้อำนวยการบริษัทไทยโทรทัศน์ จำกัด ชวนเข้าทำงานเป็นหัวหน้าแผนกผู้ประกาศ ฝ่ายจัดรายการ ของสถานีไทยทีวีช่อง 4 บางขุนรหม ยุคบุกเบิก รับผิดชอบการเตรียมบทผู้ประกาศเช้า-เย็น และเริ่มปรากฏตัวทางจอแก้วใน ละครชวนหัวภาคค่ำชุด "นุสรา" ด้วยบท คุณทายาท ทนายความหนุ่มใหญ่ สามีของนุสรา สาวน้อยจอมยุ่ง (อารีย์ นักดนตรี) ร่วมด้วยป้ากัลยา (กัณฑรีย์ นาคประภา) ที่ประสบความสำเร็จอย่างมาก ในช่วงเปิดสถานีใหม่ ๆ พ.ศ. 2501 - 2504นอกจากนี้ยังมีหน้าที่รวบรวมเพลงเก่ายุคละครเวทีเพื่อนำมาสอนเพื่อนร่วมงานรุ่นน้องสำหรับรายการ "เพลงแห่งความหลัง" ออกอากาศ พ.ศ. 2507 ซึ่งได้รับความนิยมอย่างต่อเนื่องเช่นเดียวกัน
ที่ช่อง 4 ช่วงแรกมักคู่กับ อารีย์ นักดนตรี หากเป็นละครหรือรายการที่มีการขับร้องเพลง เมื่อเป็นผู้จัดและพระเอกละคร คณะกัญชลิกา (ชื่อบุตรสาว) ได้นำเรื่อง "บ้านทรายทอง" กลับมาแสดงเป็นละครทีวีครั้งแรกคู่กับ สวลี อีกครั้ง และหลายปีต่อมา คู่กับ อรัญญา นามวงศ์
ละครเด่นอื่นๆ อีกหลายเรื่อง เช่น "ศรอนงค์ ,นันทาเทวี ,ค่าของคน ฯลฯ"
บันทึกแผ่นเสียงไว้หลายเพลง ปัจจุบันยังมีเผยแพร่ในรูปแบบซีดี เช่น "นันทาเทวี ,น้ำตาแสงไต้ ,เมื่อแดนฟ้าขาดเดือน ,ค่าของคน ,สำคัญที่ใจ (คู่ รวงทอง ทองลั่นทม ) ฯลฯ"ฯลฯ
ฯลฯ